Diari Oficial de la Generalitat Valenciana


Sumari del DOGV 3822, del 25-08-2000 (2000/6794)

ORDRE de 5 de juliol de 2000, de la Conselleria de Sanitat, per la qual es modifica l'Ordre de 18 de febrer del 2000 de la Conselleria de Sanitat per la qual es deleguen atribucions en matèria de contractació administrativa, gestió econòmica i gestió de personal, en diversos òrgans de la Conselleria.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3822

Data del DOGV
:   25-08-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/6794


Data del document
:   05-07-2000

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * administració del personal
    * delegació de poders
    * contracte administratiu
    * competència administrativa
    * administració regional

ORDRE de 5 de juliol de 2000, de la Conselleria de Sanitat, per la qual es modifica l'Ordre de 18 de febrer del 2000 de la Conselleria de Sanitat per la qual es deleguen atribucions en matèria de contractació administrativa, gestió econòmica i gestió de personal, en diversos òrgans de la Conselleria. [2000/6794]
  
El Decret 87/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Sanitat modificat mitjançant el Decret 198/1999, de 19 d'octubre, i l'Ordre de 3 de gener del 2000 del conseller de Sanitat, que el desplega, estableixen l'àmbit organitzatiu i competencial de la Conselleria.
  
L'Ordre de 18 febrer del 2000 (DOGV núm. 3.699) va aprovar diverses delegacions d'atribucions en matèria de contractació administrativa, gestió econòmica i gestió de personal a favor de diversos òrgans de la Conselleria de Sanitat.
  
Raons d'índole tècnica i organitzatives estimen necessari la present modificació per a un bon funcionament dels serveis públics, tot això de conformitat amb el que preveu l'article 13 de la Llei 30/92, de 26 de novembre de Règim Jurídic de les Administracions Públiques i del Procediment Administratiu Comú.
  
En atenció d'aquestes consideracions,
  
ORDENE
  
Article 1
  
Es modifica el punt 1.1 de l'article 5 de l'Ordre de 18 de febrer del 2000 de la Conselleria de Sanitat, que queda redactat de la manera següent:
  
«1.1. En el subsecretari per a l'Agència Valenciana de la Salut, el secretari general, els directors generals de la Conselleria i el director/a de l'Escola Valenciana d'Estudis per a la Salut, les corresponents a expedients de despeses pròpies de les seues unitats directives, sempre que s'imputen als programes pressupostaris i centres de gestió que els corresponguen. Per als directors generals i el director/a de l'Escola Valenciana d'Estudis per a la Salut, aquesta delegació queda limitada a la quantia màxima de vint milions de pessetes.»
  
Article 2
  
Se suprimeix l'apartat 5 de l'article 5 de l'Ordre de 18 de febrer del 2000.
  
DISPOSICIÓ FINAL
  
Aquesta ordre entrarà en vigor l'endemà de la publicació en el DOGV.
  
València, 5 de juliol de 2000
  
El conseller de Sanitat,